Ons aardse koningskap is TYDELIK (Deel 20) | "Is en Wat Was en Wat Kom" – die onbekende karakter van Jesus Christus en Sy Woord
← Ons aardse koningskap is TYDELIK (Deel 19)
‘….sit in die hemele in Christus Jesus.’ →
Ons aardse koningskap is TYDELIK (Deel 20)
Posted on Junie 28, 2017	by 4windkoinonia
Die kennis van goed en kwaad en die stryd om ‘n onderskeid te kan tref tussen hierdie twee dimensies, verskaf inderdaad die geestelike dinamika wat God ontwerp het vir die mens. Hierdie stryd tussen goed en kwaad verskaf die “spys” wat ons vorm tot geestelike volwassenheid – om ‘soos God te word‘ (die uitdrukking “te word” of “geword” dui ‘n PROSES aan – “deur die gewoonte geoefen”):
Om goed van kwaad te onderskei is ‘n lewenslange leerproses wat God dan ook gebruik om alle mense wat in die “eerste mens Adam” geskep was, te verander om “gelykvormig” te word aan die “laaste Adam”, Jesus Christus.
1Kor 15:45-50 So is daar ook geskrywe: Die eerste mens, Adam, het ‘n lewende siel geword; die laaste Adam ‘n lewendmakende Gees. 46 Die geestelike ewenwel is nie eerste nie, maar die natuurlike; daarna die geestelike. 47 Die eerste mens was uit die aarde aards, die tweede mens is die Here uit die hemel. 48 Soos die aardse mens was, so is ook die aardse mense; en soos die hemelse mens is, so is ook die hemelse mense. 49 En soos ons die beeld van die aardse gedra het, so sal ons ook die beeld van die hemelse dra. 50 Maar dit verklaar ek, broeders, dat vlees en bloed die koninkryk van God nie kan beërwe nie; ook beërwe die verganklikheid nie die onverganklikheid nie.
Rom 8:28-30 En ons weet dat vir hulle wat God liefhet, alles ten goede meewerk, vir hulle wat na sy voorneme geroep is. 29 Want die wat Hy vantevore geken het, dié het Hy ook vantevore verordineer om gelykvormig te wees aan die beeld van sy Seun, sodat Hy die eersgeborene kan wees onder baie broeders; 30 en die wat Hy vantevore verordineer het, dié het Hy ook geroep; en die wat Hy geroep het, dié het Hy ook geregverdig; en die wat Hy geregverdig het, dié het Hy ook verheerlik.
Almal gaan egter nie op dieselfde tyd deur hierdie proses nie – daar is ‘n orde wat God daargestel het hoe Hy elke mens wat in die “eerste mens Adam” geskep was, gaan hervorm om soos die “laaste Adam” te wees. Hier gee Paulus die “orde”:
1Kor 15:22-24 Want soos hulle almal in Adam sterwe, so sal hulle ook almal in Christus lewend gemaak word; 23 maar elkeen in sy eie orde: as eersteling Christus, daarna die wat aan Christus behoort by sy koms. 24 Daarna kom die einde, wanneer Hy die koninkryk aan God die Vader oorgee, as Hy alle heerskappy en alle gesag en mag vernietig het.
Eerste is Christus, die Standaard waarmee almal gemeet sal word;
“Daarna” volg hulle wat aan Christus behoort “by Sy koms” – Sy eerste koms;
1Th 4:16-17 Want die Here self sal van die hemel neerdaal met ‘n geroep, met die stem van ‘n aartsengel en met geklank van die basuin van God; en die wat in Christus gesterf het, sal eerste opstaan. 17 Daarna sal ons wat in die lewe oorbly, saam met hulle in wolke weggevoer word die Here tegemoet in die lug; en so sal ons altyd by die Here wees.
“Daarna” volg die res (die “einde” wat baie verwarrend vertaal is in meeste vertalings).
As ons weet dat God se vurige oordeel Sy geregtigheid na vore bring, dan weet ons ook God se doel met die “poel van vuur”:
Die woorde “eersteling”, en “daarna” in verse 23 en 24 van 1Korinthiërs 15, het ‘n direkte toepassing op die woorde in vers 22:
Want soos hulle almal in Adam sterwe, so sal hulle ook almal in Christus lewend gemaak word.
Christus, die “laaste Adam”, sal dan die koninkryk (dit sluit in alle mense “in Adam” wat geestelike lewe geskenk word “in Christus”) “aan God die Vader oorgee, as Hy alle heerskappy en alle gesag en mag vernietig het”.
Hoeveel keer lees ons hierdie woorde en mis dit heeltemal!!
Die stryd sal gewen word deur die GOED, en alle KWAAD (alle boosheid, alle dood) sal vernietig word. God sal Sy doel bereik en almal sal soos God wees – in gees en perfek. Vlees en die dood sal nêrens in God se skepping gevind kan word nie:
1Kor 15:26 Die laaste vyand wat vernietig word, is die dood.
Open 21:4-5 En God sal al die trane van hulle oë afvee, en daar sal geen dood meer wees nie; ook droefheid en geween en moeite sal daar nie meer wees nie, want die eerste dinge [die “eerste mens Adam”] het verbygegaan. 5 En Hy wat op die troon sit, het gesê: Kyk, Ek maak alles nuut. En Hy het aan my gesê: Skryf, want hierdie woorde is waaragtig en betroubaar.
Jesus sal 100% suksesvol wees as die Redder van alle mense:
Wat God “wil hê” dit kry Hy!!!
Kyk hier staan dit oop en bloot en min kan dit sien en glo in hierdie lewe!
1Kor 15:25-28 Want Hy moet as koning heers totdat Hy al sy vyande onder sy voete gestel het. 26 Die laaste vyand wat vernietig word, is die dood. 27 Want Hy het alles aan sy voete onderwerp, maar wanneer Hy sê dat alles onderwerp is, is dit duidelik dat Hy uitgesonder is wat alles aan Hom onderwerp het. 28 En wanneer alles aan Hom onderwerp is, dan sal ook die Seun self Hom onderwerp aan die Een wat alles aan Hom onderwerp het, sodat God alles in almal kan wees.
Die stryd tussen goed en kwaad is dus basies die stryd tussen vlees en gees:
Die koningskappe van Saul en Dawid gee vir ons baie belangrike elemente waarmee ons hierdie stryd kan verstaan. Saul was fisiese Israel se eerste koning en hy tipeer dus ons eerste aardse koning, die vlees. Vlees sou nooit vir ewig heers nie en Saul se koningskap was gekenmerk deur ongehoorsaamheid aan God se opdragte, en ook rebellie teen God se orde. Dit is hoe die vlees ontwerp was deur God. Dit is geskep om te misluk “in die hand van die Pottebakker”:
Jer 18:1-6 Die woord wat van die HERE tot Jeremia gekom het: 2 Maak jou klaar en gaan af na die huis van die pottebakker, en daar sal Ek jou my woorde laat hoor. 3 Toe het ek afgegaan na die huis van die pottebakker, en hy was juis besig om ‘n stuk werk op die skywe te maak. 4 En die voorwerp wat hy besig was om te maak, het misluk—soos dit gaan met klei in die hand van die pottebakker—maar hy het daaruit weer ‘n ander voorwerp gemaak soos dit in die oë van die pottebakker reg was om dit te maak. 5 Toe het die woord van die HERE tot my gekom en gesê: 6 Sal Ek nie soos hierdie pottebakker met julle kan maak nie, o huis van Israel? spreek die HERE. Kyk, soos klei in die hand van die pottebakker, so is julle in my hand, o huis van Israel!
Ja, God maak soos Hy wil met fisiese Israel en met ons almal:
Rom 9:15-18 Want aan Moses sê Hy: Ek sal barmhartig wees oor wie Ek barmhartig wil wees en My ontferm oor wie Ek My wil ontferm. 16 So hang dit dan nie af van die een wat wil of van die een wat loop nie, maar van God wat barmhartig is. 17 Want die Skrif sê aan Farao: Juis hiervoor het Ek jou laat optree, dat Ek in jou my krag kan toon en dat my Naam verkondig kan word op die hele aarde. 18 So is Hy dan barmhartig oor wie Hy wil en Hy verhard wie Hy wil.
Koning Saul was ‘n voorwerp van mislukking “in die hand van die Pottebakker” – vir ons lering. Ons aardse Adam is bestem om te misluk, maar uit die mislukking bring God die mooiste skepping na vore. Ons kyk dus nie op die mislukking en sit en verknies ons oor wat ons ‘beter’ kon gedoen het nie, en hoe ons ons mislukkkings kon vermy het nie! Nee, ons kyk na Christus, die hoop op die nuwe lewe!
As ons wil vasklou aan ons eie Saul, ons vlees, dan klou ons vas aan mislukkings, ongehoorsaamheid en rebellie. Ons sal moet aanbeweeg en ons koning Dawid ontmoet en Hom salf, as ons God se profeet is. Dit is wat Samuel in ons lewens uitbeeld:
1Sa 15:35 En Samuel het Saul tot die dag van sy dood nie meer gesien nie, want Samuel het getreur oor Saul; en die HERE het berou gehad dat Hy Saul koning gemaak het oor Israel.
Deur Samuel leer ons om nie op die uiterlike mens en sy kwaliteite te kyk nie.
1Sa 16:4-11 En Samuel het gedoen wat die HERE gespreek het; en toe hy by Betlehem aankom, het die oudstes van die stad hom bewend tegemoetgegaan en gevra: Is u koms vrede? 5 En hy sê: Vrede! Ek kom om aan die HERE te offer; heilig julle, en kom met my saam aan die offermaaltyd. En hy het Isai en sy seuns geheilig en hulle na die offermaaltyd genooi. 6 Toe hulle inkom en hy Elíab sien, dink hy: Gewis, hier staan voor die HERE sy gesalfde! 7 Maar die HERE sê vir Samuel: Kyk nie na sy voorkoms en sy hoë gestalte nie, want Ek ag hom te gering. Want nie wat die méns sien, sien God nie; want die mens sien aan wat voor oë is, maar die HERE sien die hart aan. 8 Toe roep Isai Abinádab en laat hom voor Samuel verbygaan. Maar hy sê: Hierdie een het die HERE ook nie uitgekies nie. 9 Verder het Isai Samma laat verbygaan. Maar hy sê: Hierdie een het die HERE ook nie uitgekies nie. 10 So het Isai dan sy sewe seuns voor Samuel laat verbygaan, maar Samuel het aan Isai gesê: Die HERE het hulle nie uitgekies nie. 11 Verder het Samuel aan Isai gevra: Is dit al die seuns? En hy sê: Die kleinste is nog oor, en kyk, hy pas skape op. Toe sê Samuel aan Isai: Stuur en laat hom haal, want ons mag nie om die tafel gaan sit voordat hy hier kom nie.
Die kwaad en aardse versoekings kom altyd in ‘n gewaad wat ons vlees streel en bose begeertes losmaak. Onthou, Saul was ook aanvaarbaar vir die vlees van Samuel, maar o wee, die vlees is maar baie bedrieglik en hoe het Samuel dit geleer:
Maar Godse keuse is nie die vlees se keuse nie. Gees “staan” inderdaad “teenoor” die vlees. Wat ons natuurlike mens en sy denke aan ons voorhou is altyd teenstrydig met die gees van God – dit is ‘n belangrike les om te leer!
Dawid was anders as Saul want hy was ook besig met dinge wat getuig van liefde en omgee…
1Sa 16:12-13 Daarop het hy [Isai] gestuur en hom laat kom; en hy [Dawid] was rooierig, met mooi oë en ‘n mooi voorkoms. En die HERE sê: Staan op, salf hom, want dit is hy. 13 Samuel neem toe die horing met olie en salf hom te midde van sy broers, en die Gees van die HERE het van dié dag af en verder oor Dawid vaardig geword. En Samuel het klaargemaak en na Rama gegaan.
God se ware gesalfde, Jesus Christus, is voorwaar mooier as alles wat ons ooit in ons lewe sal hê. Hy het ware insig in God se geestelike dinge (“mooi oë”). Die uitverkorenes van God kry hierdie insig!
Hoog 1:15 Hoe mooi is u tog, my vriendin! Hoe mooi is u tog, u oë is soos duiwe!
Open 5:6 En ek het gesien, en kyk, in die middel van die troon en die vier lewende wesens en in die midde van die ouderlinge staan daar ‘n Lam asof Hy geslag is, met sewe horings en sewe oë, wat die sewe Geeste van God is wat uitgestuur is oor die hele aarde.
Open 4:6-8 en voor die troon was daar ‘n see van glas soos kristal, en in die middel van die troon en rondom die troon vier lewende wesens vol oë van voor en van agter. 7 En die eerste lewende wese was soos ‘n leeu, en die tweede lewende wese was soos ‘n kalf, en die derde lewende wese het ‘n gesig gehad soos ‘n mens, en die vierde lewende wese was soos ‘n arend wat vlieg. 8 En die vier lewende wesens het elkeen vir homself ses vlerke gehad, en hulle was rondom en van binne vol oë; en hulle het sonder ophou dag en nag gesê: Heilig, heilig, heilig is die Here God, die Almagtige, wat was en wat is en wat kom!
Die “see van glas soos kristal” praat van vrede en rus. As jong man het Dawid skape opgepas, terwyl Saul as jong man hom besig gehou het met donkies, veral om hulle te soek:
1Sam 16:11 Verder het Samuel aan Isai gevra: Is dit al die seuns? En hy sê: Die kleinste is nog oor, en kyk, hy pas skape op.
1Sa 9:3 En toe die eselinne van Kis, die vader van Saul, weggeraak het, sê Kis aan sy seun Saul: Neem tog een van die dienaars met jou saam en maak jou klaar, gaan soek die esels.
Die vlees is altyd op soek, en sal nooit rus kry nie…wil altyd meer hê…hoër geboue bou, vinniger motors ry….verder vorder. Die vlees word geestelik vergelyk met die “baie waters” van die see wat nooit tot rus kom nie. Dit is dan ook waar die geestelike hoer haar prooi, die konings van die aarde (ons vlees), beheer en kontroleer:
Open 17:1 En een van die sewe engele met die sewe skale het gekom en met my gespreek en vir my gesê: Kom hierheen, ek sal jou toon die oordeel van die groot hoer wat op die baie waters sit.
God se geestelike koninkryk van Christus IN ons bring vrede en ware heerkappy oor ons vlees, soos koning Dawid ook tereg uitgedruk het:
Psa 23:1-6 ‘n Psalm van Dawid. Die HERE is my herder; niks sal my ontbreek nie. 2 Hy laat my neerlê in groen weivelde; na waters waar rus is, lei Hy my heen. 3 Hy verkwik my siel; Hy lei my in die spore van geregtigheid, om sy Naam ontwil. 4 Al gaan ek ook in ‘n dal van doodskaduwee, ek sal geen onheil vrees nie; want U is met my: u stok en u staf dié vertroos my. 5 U berei die tafel voor my aangesig teenoor my teëstanders; U maak my hoof vet met olie; my beker loop oor. 6 Net goedheid en guns sal my volg al die dae van my lewe; en ek sal in die huis van die HERE bly in lengte van dae.
Lees eers hier (453)